Source: https://agrikusz.hu/hireink/2018-evi-mezogazdasagi-biztositasi-dijtamogatas-feltetelei
Timestamp: 2018-11-19 04:02:29
Document Index: 7496571

Matched Legal Cases: ['§ 10', '§ 19', '§ 2', '§ 30', '§ 25', '§ 32']

2018. évi mezőgazdasági biztosítási díjtámogatás feltételei - Agrikusz Zrt.
A termelők az egységes kérelem benyújtására nyitva álló határidőn belül (2018.04.03.-tól 2018.05.15.-ig) adhatják be támogatási kérelmeiket az Egységes kérelem felületén keresztül.
A május 15-ig beérkezett egységes kérelmet késedelmi szankció nélkül május 31-ig adatváltozás keretében lehet módosítani.
A támogatási kérelem a mindenkori egységes kérelem rendelet szerinti szankciómentes benyújtási határnapját követően, benyújtható a jogvesztő határnapig (2018.06.11.-ig) azzal, hogy a támogatási összeg munkanaponként 1%-kal csökkentésre kerül.
ha a megkötött biztosítási szerződés adatait a biztosító a Magyar Államkincstár (MÁK) részére 2018. július 15-ig benyújtja;
ha a biztosító illetve a szerződő fél az éves biztosítási díj befizetését a MÁK honlapján vagy a kormányzati portálon keresztül elérhető, a Kincstár honlapján található elektronikus űrlapkitöltő szolgáltatás segítségével hozzáférhető felületen a tárgyév november 15-ig a MÁK részére igazolja;
A 2018. évre rendelkezésre álló tervezett támogatási keretösszeg 4 Mrd Ft
Jelen Felhívás forrását az EMVA (Európai Mezőgazdasági Vidékfejlesztési Alap) és Magyarország költségvetése társfinanszírozásban biztosítja.
Túligénylés esetén az „A”, „B”, és „C” típusú módozatok támogatási mértéke továbbra is 55%, 40% és 40%. Mindhárom biztosítási szerződés csökkentett támogatási intenzitásának további csökkentése, egymáshoz képest azonos mértékben, az „A” típusú biztosítási szerződések esetében az elszámolható költségek 41,25%-áig, a „B” és „C” típusú biztosítási szerződések esetében az elszámolható költségek 30%-ig.
2017-ban a következőképpen alakultak a százalékok:
A csomag: 49%
B csomag: 34%
C csomag: 34%
Elemi káresemény: üzemi szinten a növénykultúrában 30%-ot meghaladó mértékű hozamcsökkenést okozó aszálykár, belvízkár, felhőszakadás kár, jégesőkár, mezőgazdasági árvízkár, tavaszi fagykár, őszi fagykár, téli fagykár, viharkár; tűzkár, azzal,
hogy a kárküszöba 2011. évi CLXVIII. törvény (továbbiakban Mkk. tv). 2. § 10. pontja szerinti felhőszakadáskár és az Mkk. tv. 2. § 19. pontja szerinti mezőgazdasági árvízkár kockázatoknál a károsodott növénytábla biztosítási összegének 40%-a,
az Mkk. tv. 2. § 2. pontja szerinti aszálykár, az Mkk. tv. 2. § 30a. pontja szerinti tavaszi fagykár, valamint az Mkk. tv. 2.§ 25a. pontja szerinti őszi fagykár kockázatok esetében üzemenként és növénykultúránként, Mkk. tv. 2. § 32a. pontja szerinti téli fagykár esetében táblánként nem haladja meg az 50%-ot.A biztosítási szerződések ettől a jogszabályi fogalomtól eltérő önrészesedést alkalmaznak! Kérjük, minden esetben olvassák át figyelmesen az ügyfél tájékoztatókat!
Utolsó módosítás dátuma: 2018-09-17